ai4bharat/Pralekha huggingface dataset:
ஜல்சக்தி அமைச்சகம்
திரிபுராவில் ஜல் ஜீவன் இயக்கத்தின் செயல்பாடுகள் குறித்த இடைநிலை ஆய்வுக் கூட்டம்
மத்திய ஜலசக்தி அமைச்சகத்தின் கீழ் செயல்படும் ஜல்ஜீவன் இயக்கம் என்ற மத்திய அரசின் திட்டமானது, வரும் 2024ம் ஆண்டுக்குள் அனைத்து வீடுகளுக்கும் தண்ணீர் குழாய் இணைப்பு வழங்கத் திட்டமிட்டுள்ளது. இந்த திட்டத்தின் செயல்பாடு குறித்து ஜலசக்தி அமைச்சகம் அனைத்து மாநிலங்கள் மற்றும் யூனியன் பிரதேசங்களுடன் ஆய்வு நடத்தி வருகிறது. இந்த வகையில், திரிபுரா மாநிலத்தில் இந்தத் திட்டத்தின் செயல்பாடு குறித்த இடை நிலை அறிக்கை தேசிய ஜல் ஜீவன் இயக்கத்திடம் இன்று வழங்கப்பட்டது. இதன்படி திரிபுராவில் மொத்தம் உள்ள 8.01 லட்சம் வீடுகளில் 1.16 லட்சம்  வீடுகளுக்குத் தண்ணீர் குழாய் இணைப்பு வழங்கப்பட்டுள்ளது. வரும் 2023ம் ஆண்டுக்குள் அனைத்து வீடுகளுக்கும் தண்ணீர் குழாய் இணைப்பு வழங்க அம்மாநிலம் திட்டமிட்டுள்ளது. 2020- 21 ஆண்டில் இந்த மாநிலத்தில் 3.20 லட்சம் தண்ணீர் குழாய் இணைப்புகள் வழங்க இலக்கு நிர்ணயிக்கப்பட்டுள்ள நிலையில், இதுவரை 44000 இணைப்புகள் வழங்கப்பட்டுள்ளன. வரும் நவம்பர் மாதம் முதல், ஒவ்வொரு மாதமும் 50000 இணைப்புகள் வழங்கவும், இதன் மூலம் நாள் ஒன்றுக்கு 1500 இணைப்புகள் வழங்கவும் திட்டமிடப்பட்டுள்ளது.
மேலும் விவரங்களுக்கு இந்த செய்தி குறிப்பைஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1666785
------
(Visitor Counter : 107
சுகாதாரம் மற்றும் குடும்ப நலத்துறை அமைச்சகம்
கொவிட்-19 தொற்றின் அண்மை தகவல்
இந்தியாவில் கொரோனா தொற்றுக்காக மருத்துவமனைகளில் சிகிச்சை பெறுபவர்களின் எண்ணிக்கை 11,21,671ஆக சரிந்துள்ளது.
சிகிச்சை பெறுவோரின் எண்ணிக்கையில் கடந்த 24 மணி நேரத்தில் 46,281 பேர் குறைந்துள்ளனர்.
நாட்டில் தினசரி கொவிட் பாதிப்புகளின் எண்ணிக்கை, நான்காவது நாளாக, ஒரு லட்சத்திற்கும் கீழ் பதிவாகியுள்ளது.
கடந்த 24 மணி நேரத்தில் 91,702 புதிய பாதிப்புகள் ஏற்பட்டுள்ளன.
இதுவரை மொத்தம் 2,77,90,073 பேர் கொவிட் தொற்றிலிருந்து குணமடைந்துள்ளனர்.
கடந்த 24 மணி நேரத்தில் 1,34,580 பேர் குணமடைந்தனர்.
தொடர்ந்து 29-ஆவது நாளாக தினசரி புதிய பாதிப்புகளை விட, குணமடைபவர்களின் எண்ணிக்கை அதிகரித்துள்ளது.
தேசியளவில் குணமடைபவர்களின் வீதம் 94.93 சதவீதமாக உயர்ந்துள்ளது.
வாராந்திர தொற்று உறுதி வீதம் 5.14% ஆகும்.
தொடர்ந்து 18-வது நாளாக அன்றாட பாதிப்பு வீதம் 10 சதவீதத்திற்கும் குறைவாக, 4.49 சதவிகிதமாக உள்ளது.
இதுவரை 37.42 கோடி பரிசோதனைகள் செய்யப்பட்டுள்ளன.
நாடு தழுவிய தடுப்பூசித் திட்டத்தின் கீழ் இதுவரை 24.6 கோடி தடுப்பூசிகள் போடப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1726131
நிதி அமைச்சகம்
இந்தியா மற்றும் இதர நாடுகளுக்கு மிகப் பெரும் பாதகமான அம்சமாக பருவநிலை மாறுதலின் காரணிகள் அமைந்துள்ளன
அதிகத் திறனுடைய சூரிய மின்உற்பத்தி கலன்களை தயாரிப்பதற்கு உற்பத்தியோடு இணைந்த ஊக்க நடவடிக்கைக்காக ரூ.19,500 கோடி கூடுதலான ஒதுக்கீடாக அறிவிக்கப்பட்டு உள்ளது
புதிய வர்த்தக வாய்ப்புகள் மற்றும் வேலைவாய்ப்புகளுக்காக உற்பத்தி திறனை அதிகரிக்க சுழற்சி பொருளாதார முறை அறிமுகம்
அனல்மின் நிலையங்களில் 5 முதல் 7 சதவிகிதம் வரை உயிரிக்கழிவு வில்லைகள் பயன்படுத்த முன்மொழிவு, 38 மில்லியன் மெட்ரிக் டன் கரியமில வாயு வெளியேற்றம் குறையும் என எதிர்பார்ப்பு
கலவை எரிவாயு மற்றும் நிலக்கரியை வேதிப்பொருட்களாக மாற்றுதல் ஆகியவற்றுக்கான 4 முன்னோடித் திட்டங்கள் நிர்மாணிக்கப்படும்.
அமிர்த காலத்தில் எரிபொருள் இடைமாற்றம் மற்றும் பருவநிலை மாறுதலை எதிர்கொள்ளும் நடவடிக்கைகளை மேம்படுத்த அரசு குறிக்கோளுடன் உள்ளது. பட்ஜெட் 2022-23ஆனது இந்தக் குறிக்கோளை நிறைவேற்றும் வகையில் அமைந்துள்ளது.
எரிசக்தி இடைமாற்றம் மற்றும் பருவநிலை மாறுதலை எதிர்கொள்ளும் நடவடிக்கைகள்
இந்தியா மற்றும் இதர நாடுகளுக்கு மிகப் பெரும் பாதகமான அம்சமாக பருவநிலை மாறுதலின் காரணிகள் அமைந்துள்ளன என்று தனது பட்ஜெட் உரையில் நிதியமைச்சர் தெரிவித்து உள்ளார்.
சூரிய எரிசக்தி
அதிகத் திறனுடைய சூரிய மின்உற்பத்தி கலன்களை தயாரிப்பதற்கு உற்பத்தியோடு இணைந்த ஊக்க நடவடிக்கைக்காக ரூ.19,500 கோடி கூடுதலாக ஒதுக்கப்படுவதாக நிதியமைச்சர் தெரிவித்துள்ளார். 2030க்குள் சூரிய எரிசக்தியில் 280 ஜிடபிள்யூ நிறுவுதிறன் என்ற இலக்கை அடைய தேவைப்படும் உள்நாட்டு உற்பத்தியை இது நிறைவு செய்யும்.
சுழற்சி முறை பொருளாதாரம்
புதிய வர்த்தக வாய்ப்புகள் மற்றும் வேலைவாய்ப்புகளுக்காக உற்பத்தி திறனை சுழற்சி பொருளாதார முறை அதிகரிக்கும் என்று குறிப்பிட்ட நிதியமைச்சர் உள்கட்டமைப்பு வசதி, போக்குவரத்து, தொழில்நுட்ப தரநிலையை உயர்த்துதல், முறைசாரா அமைப்புடன் ஒருங்கிணைத்தல் போன்ற வளர்ச்சிக்கு அத்தியாவசியமான முக்கிய பிரச்சனைகள் குறித்தும் எடுத்துரைத்துள்ளார்.
கார்பன் இல்லாத பொருளாதாரத்திற்கு இடைமாற்றம்
அனல்மின் நிலையங்களில் 5 முதல் 7 சதவிகிதம் வரை உயிரிக்கழிவு வில்லைகள் பயன்படுத்த முன்மொழிவு, 38 மில்லியன் மெட்ரிக் டன் கரியமில வாயு வெளியேற்றம் குறையும் என எதிர்பார்ப்படுகிறது. மிகப் பெரிய வர்த்தகக் கட்டிடங்களில் எரிபொருள் சேவை கம்பெனி என்ற வர்த்தக மாதிரியை நிறுவுவதன் மூலம் எரிபொருளை திறம்படவும் சிக்கனமாகவும் பயன்படுத்த முடியும்.
மனித வள மேம்பாட்டு அமைச்சகம்
ஆன்லைன் தேர்வு தவிர, 2021 மே மாதம் நடைபெறவிருக்கும் அனைத்து தேர்வுகளும் ஒத்திவைப்பு
கொவிட்-19 இரண்டாம் அலையை முன்னிட்டு, 2021 மே மாதம் நடைபெறவிருக்கும் அனைத்து தேர்வுகளையும் ஒத்திவைக்குமாறு கல்வித்துறை அமைச்சகம் வலியுறுத்தியுள்ளது.
மத்திய அரசு நிதியுதவி பெறும் அனைத்து கல்வி நிறுவனங்களின் தலைவர்களுக்கும், மத்திய அரசின் உயர்கல்வித்துறை செயலாளர் திரு அமித் காரே எழுதியுள்ள கடிதத்தில், 2021 மே மாதம் நடத்த திட்டமிடப்பட்டிருந்த அனைத்து தேர்வுகளையும் ஒத்திவைக்குமாறு வலியுறுத்தியுள்ளார்.
ஆனால், ஆன்லைன் தேர்வுகளை தொடரலாம்.
இந்த முடிவு 2021 ஜூன் முதல் வாரம் மறுபரிசீலனை செய்யப்படும் என அந்த கடிதத்தில் தெரிவிக்கப்பட்டுள்ளது.
கல்வி நிறுவனத்தில் யாருக்காவது எந்த உதவி தேவைப்பட்டாலும், அது உடனடியாக கிடைப்பதை உறுதி செய்ய வேண்டும் என கல்வி நிறுவனங்களுக்கு அறிவுறுத்தப்பட்டுள்ளன. அப்போதுதான் அவர்கள் கொவிட் தொற்றில் இருந்து விரைவில் வெளிவரமுடியும். தகுதியானவர்கள் அனைவரையும் கொவிட் தடுப்பூசி போடவும், அனைவரும் கொவிட் தடுப்பு நடவடிக்கைகளை பின்பற்றி பாதுகாப்பாக இருக்க அனைத்து கல்வி நிறுவனங்களையும் ஊக்குவிக்க வேண்டும் என்றும் அந்த கடிதத்தில் கூறப்பட்டுள்ளது.
------
(Visitor Counter : 127
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
சர்க்கரை நோய் மற்றும் கொவிட்டுக்கு இடையேயான தொடர்பு குறித்து விழிப்புணர்வு பிரச்சாரங்கள் மேற்கொள்ளப்பட வேண்டுமென்று மத்திய அமைச்சரும், நீரிழிவு நிபுணருமான டாக்டர் ஜிதேந்திர சிங் வலியுறுத்தல்
சர்க்கரை நோய் மற்றும் கொவிட்டுக்கு இடையேயான தொடர்பு குறித்து விழிப்புணர்வு பிரச்சாரங்கள் மேற்கொள்ளப்பட வேண்டுமென்று மத்திய அமைச்சரும், முன்னாள் நீரிழிவு மற்றும் மருந்துகள் துறை பேராசிரியரும், இந்தியாவின் நீரிழிவு குறித்த ஆய்வுகளுக்கான சங்கத்தின் வாழ்நாள் புரவலருமான டாக்டர் ஜிதேந்திர சிங் வலியுறுத்தியுள்ளார்.
‘டயாபடீஸ் இந்தியா’ சரவதேச மாநாடு-2021-ல் முதன்மை விருந்தினராக கலந்து கொண்டு தொடக்கவுரை ஆற்றிய அவர், சர்க்கரை நோய் மற்றும் கொவிட்டுக்கு இடையேயான தொடர்பு குறித்து பல்வேறு தகவல்கள் உலா வருவதாக தெரிவித்தார்.
“கல்வி உள்ளிட்ட பல்வேறு துறைகளில் புதிய விதிகளை கொவிட் நம்மை வகுக்க வைத்துள்ளது. இத்தனை பெரிய சர்வதேச மாநாட்டின் வெற்றியில் அது பிரதிபலிக்கிறது,” என்று அமைச்சர் கூறினார்.
இரண்டாம் வகை நீரிழிவு நோய் கடந்த இரு தசாப்தங்களாக இந்தியாவில் அதிகரித்து வருவதாகவும், தென் இந்தியாவில் தொடங்கி, வட இந்தியா, பெருநகரங்கள், மாநகரங்கள், நகரங்கள் மற்றும் கிராமப்புறங்களிலும் அது வியாபித்துள்ளதாகவும் அவர் தெரிவித்தார்.
கொவிட்-நீரிழிவு தொடர்பு குறித்து விழிப்புணர்வு ஏற்படுத்தப்பட வேண்டும் என்று மீண்டும் வலியுறுத்திய அவர், சர்க்கரை நோய் உள்ள அனைவரையும் கொவிட் தாக்காது என்றும், கொவிட் தொற்று ஏற்பட்ட காரணத்தால் மட்டுமே நீரிழிவு குறைபாடு உள்ளவர்களுக்கு சிக்கல்கள் ஏற்படாது என்றும் கூறினார்.
நீரிழிவு துறையில் ஆற்றியுள்ள சிறப்பான பணிக்காக நாடு முழுவதும் உள்ள மருத்துவர்களுக்கு விருதுகளை டாக்டர் ஜிதேந்திர சிங் வழங்கினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1726233
நித்தி ஆயோக்
இந்தியாவின் தடுப்பூசி செயல்முறை பற்றிய கட்டுக்கதைகளும் மற்றும் உண்மைகளும்
இந்தியாவின் கொவிட்-19 தடுப்பூசி திட்டம் பற்றி பல கட்டுக்கதைகள் வலம் வருகின்றன. இந்த கட்டுக்கதைகள், அரைகுறை அறிக்கை மற்றும் பாதி உண்மைகள் மற்றும் அப்பட்டமான பொய்கள் காரணமாக வெளியானவை.
நிதி ஆயோக் உறுப்பினர்  மற்றும் கொவிட்-19 தடுப்பூசி போடுவதற்கான தேசிய நிபுணர் குழு  தலைவருமான டாக்டர் வினோத் பால், இந்த கட்டுக்கதைகளுக்கு பதில் அளித்து, இந்த பிரச்னைகளுக்கான உண்மைகளை தெரிவிக்கிறார்.
கட்டுக்கதைகள் மற்றும் உண்மைகள் இங்கே:
கட்டுக்கதை 1: வெளிநாட்டிலிருந்து தடுப்பூசிகளை வாங்க மத்திய அரசு போதிய நடவடிக்கை எடுக்கவில்லை.
உண்மை: 2020 ஆம் ஆண்டு மத்தியிலிருந்தே, அனைத்து முக்கிய சர்வதேச தடுப்பூசி தயாரிப்பு நிறுவனங்களுடன், மத்திய அரசு தொடர்ந்து பேச்சுவார்த்தை நடத்தி வருகிறது. பைசர், ஜே அண்டு ஜே மற்றும் மாடர்னா போன்ற நிறுவனங்களுடன் பல சுற்று பேச்சுவார்த்தைகள் நடந்துள்ளன. அந்த நிறுவனங்கள் இந்தியாவில் தடுப்பூசிகளை விநியோகிக்கவும் மற்றும் இந்தியாவில் அவர்களின் தடுப்பூசிகளை உற்பத்தி செய்யவும் அனைத்து உதவிகளை மத்திய அரசு வழங்கியது.
கட்டுக்கதை 2: உலகளவில் கிடைக்கும் தடுப்பூசிகளை, மத்திய அரசு அனுமதிக்கவில்லை.
உண்மை: அமெரிக்காவின் எப்டிஏ, இஎம்ஏ, இங்கிலாந்தின் எம்எச்ஆர்ஏ மற்றும் ஜப்பானின் பிஎம்டிஏ போன்ற அமைப்புகள் அனுமதித்த மற்றும் உலக சுகாதார நிறுவனத்தின் அவசரகால பயன்பாடு பட்டியலில் உள்ள தடுப்பூசிகள் இந்தியாவுக்குள் நுழையும் நடைமுறைகளை மத்திய அரசு கடந்த ஏப்ரல் மாதம் எளிதாக்கியது. இந்த தடுப்பூசிகளை இந்தியாவில் பரிசோதனை செய்ய தேவையில்லை. இதர நாடுகளில் தயாரிக்கப்பட்ட மிகச் சிறந்த தடுப்பூசிகளின் பரிசோதனை தேவைகளுக்கு விலக்கு அளிக்கும் வகையில் விதிமுறை தற்போது மேலும் திருத்தப்பட்டுள்ளது. மருந்து கட்டுப்பாட்டு அமைப்பிடம், எந்த வெளிநாட்டு தயாரிப்பு நிறுவனத்தின் விண்ணப்பமும் நிலுவையில் இல்லை.
கட்டுக்கதை 3: தடுப்பூசிகளின் உள்நாட்டு உற்பத்தியை அதிகரிக்க மத்திய அரசு போதிய நடவடிக்கை எடுக்கவில்லை.
உண்மை: 2020 ஆம் ஆண்டு தொடக்கத்திலிருந்தே, அதிக நிறுவனங்கள் தடுப்பூசி தயாரிப்பதில் மத்திய அரசு தீவிரமாக உதவி வருகிறது.
கட்டுக்கதை 4: கட்டாய உரிமம் முறையை மத்திய அரசு செயல்படுத்த வேண்டும்
உண்மை: இது முக்கியமான விதிமுறை இல்லை என்பதால், கட்டாய உரிமம் மிக மிக விருப்பமான தேர்வு அல்ல. ஆனால், தீவிர பங்களிப்பு, ஊழியர்களுக்கு பயிற்சி, மூலப் பொருட்களை திரட்டுதல், அதிக அளவு உயிர் பாதுகாப்பு ஆய்வகங்கள் போன்றவைதான் தேவை.
கட்டுக்கதை 5: மத்திய அரசு தனது பொறுப்புகளை மாநிலங்களிடம் விட்டுள்ளது.
உண்மை: தடுப்பூசி உற்பத்தியாளர்களுக்கு நிதியளிப்பது முதல் உற்பத்தியை அதிகரிக்க உடனடி அனுமதி அளிப்பது, இந்தியாவுக்கு வெளிநாட்டு தடுப்பூசிகளை கொண்டு வருவது வரை மத்திய அரசு அனைத்து நடவடிக்கைகளையும் மேற்கொள்கிறது.
கட்டுக்கதை 6: மாநிலங்களுக்கு மத்திய அரசு போதிய தடுப்பூசிகளை வழங்குவதில்லை.
உண்மை: ஒப்புக்கொள்ளப்பட்ட வழிகாட்டுதல்கள்படி, வெளிப்படையான முறையில், மாநிலங்களுக்கு போதிய தடுப்பூசிகளை மத்திய அரசு ஒதுக்கீடு செய்து வருகிறது.
கட்டுக்கதை 7: குழந்தைகளுக்கு தடுப்பூசி போட மத்திய அரசு எந்த நடவடிக்கையும் எடுக்கவில்லை.
உண்மை: தற்போது வரை, உலகில் எந்த நாடும், 12 வயதுக்கு கீழ் உள்ள குழந்தைகளுக்கு தடுப்பூசி போடவில்லை. உலக சுகாதார நிறுவனமும், குழந்தைகளுக்கு தடுப்பூசி போட பரிந்துரைக்கவில்லை.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1722078
••••••••••••••••••
(
ஆயுஷ்
கோவிட்-19 சிகிச்சைகளுக்கு, ஆயுஷ் சிகிச்சை முறை ஆய்வு உட்பட பல்முனைப் படிப்புகள் சுகாதார மற்றும் ஆயுஷ் அமைச்சர்களால் முறைப்படி அறிமுகப்படுத்தப்பட்டன.
கோவிட்-19 சிகிச்சைகளுக்கான தற்போதைய முறைகளுடன் கூடுதலாக ஆயுர்வேத சிகிச்சை முறைகள் பற்றிய மருத்துவ ஆராய்ச்சிப் படிப்புகள் மற்றும், ஆயுஷின் சஞ்சீவனி செயலியும் இன்று புது தில்லியில் சுகாதார அமைச்சர் திரு ஹர்ஷ்வர்தன் மற்றும் ஆயுஷ் இணை அமைச்சர் திரு ஸ்ரீபத் நாயக் ஆகியோரால் இணைந்து அறிமுகம் செய்யப்பட்டன. இந்நிகழ்ச்சியில் ஆயுஷ் அமைச்சர் கோவாவில் இருந்து காணொளி மாநாட்டின் மூலமாகப் பங்கேற்றார்
நிகழ்ச்சியில் பேசிய டாக்டர் ஹர்ஷ்வர்தன், இந்தியாவில் பாரம்பரிய மருத்துவம் மிக நீண்ட வரலாறு கொண்டது. இந்தியா, ஆயுர்வேதத்தில் முன்னோடியாகத் திகழ்கிறது.ஆயுஷ் முறைகள் கோவிட்-19 பெருந்தொற்றுப் பிரச்சினையைத் தீர்க்க உதவுமா என்பது குறித்து மருத்துவ ஆய்வுகள் மூலம் ஆயுஷ் அமைச்சகம் ஆய்வு செய்து வருகிறது  என்று கூறினார்.
ஆயுஷ் அறிவுரைகளையும் நடவடிக்கைகளையும் ஏற்றுக்கொள்ளுதல், பயன்படுத்துதல் மற்றும் பின்பற்றுபவர்கள் பற்றிய விவரங்களை அறியவும், கோவிட்-19 பாதிப்பைத் தடுப்பதில் இவை எந்த அளவிற்கு செயல்படுகின்றன என்பதை அறியவும் ஆயுஷ் அமைச்சகத்தால் உருவாக்கப்பட்டுள்ள ஆயுஷ் சஞ்சீவனி என்ற அலைபேசி செயலி உதவும் என்றும் மத்திய சுகாதாரத் துறை அமைச்சர் கூறினார்.
பெருந்தொற்று நோயைத் தடுக்க ஆயுஷ் அமைச்சகம் பல முயற்சிகளை மேற்கொண்டுள்ளது என்றும், ஆயுஷ் முறைகள் மூலமாக மருத்துவ ஆய்வுகள் நடத்தப்படுவதாகவும், நோய்த் தொற்று ஏற்படக்கூடிய மிக அதிக அளவு அபாயம் உள்ள மக்கள் தொகை உள்ள இடத்தில் முன்னெச்சரிக்கை மருந்துகள் அளிப்பதன் மூலமாக ஏற்படும் விளைவுகள் குறித்தும் ஆய்வு செய்யப்படுகிறது என்று திரு ஸ்ரீ பட்நாயக் கூறினார்.
மக்களிடையே கோவிட் நோய் பரவாமல் தடுப்பதற்கான ஆயுஷ் அமைச்சக நடவடிக்கைகள் குறித்தும், அறிவுரைகள் ஏற்படுத்தியுள்ள தாக்கம் குறித்தும் அமைச்சகம் ஆய்வு நடத்துகிறது என்றும் அமைச்சர் தெரிவித்தார்.
கோவிட் நோய் பிரச்சினைக்கு ஒரு தீர்வு காண்பதற்காகவும், இந்த நோயைத் தடுக்க ஆயுஷ் ஆற்றும் பங்கை மதிப்பீடு செய்யவும் மருத்துவமனையிலும், இதர மக்களையும் அடிப்படையாகக் கொண்ட நான்கு ஆய்வுகளை ஆயுஷ் அமைச்சகம் மேற்கொண்டுள்ளது என்றும் திரு நாயக் தெரிவித்தார்.
(Visitor Counter : 172
நீர்வளத் துறை அமைச்சகம்
மாநிலங்களுக்கு இடையே ஏற்படும் தண்ணீர் பிரச்சனைக்கு சிறப்பான மற்றும் விரைவான தீர்வு மாநிலங்களுக்கு இடையேயான நதி நீர் பிரச்சனைகள்  மசோதா, 2019
பிரதமர் திரு. நரேந்திர மோடி தலைமையிலான மத்திய அமைச்சரவை, மாநிலங்களுக்கு இடையேயான நதி நீர் மற்றும் நதிப் பள்ளத்தாக்கு குறித்த பிரச்சனைகளுக்கும் தீர்வுறுதிக்கான மாநிலங்களுக்கு இடையேயான நதி நீர் பிரச்சனைகள்  மசோதா, 2019-க்கு ஒப்புதல் அளித்துள்ளது.
மாநிலங்களுக்கு இடையேயான நதி நீர் பிரச்சனைகளுக்கு தீர்வுறுதிக் காண்பதை இது மேம்படுத்தும். சட்ட முறைப்படி தீர்வு கிடைக்கவும் தற்போதுள்ள நிறுவன அமைப்பை வலுவாக்கவும் மாநிலங்களுக்கு இடையேயான நதி நீர் பிரச்சனைகள் சட்டம், 1956–ல், திருத்தம் கொண்டவர இந்த மசோதா உதவும்.
பாதுகாப்பு அமைச்சகம்
தற்சார்பு இந்தியா: 11 நவீன ஆழ்கடல் ரோந்து கப்பல்கள் மற்றும் 6 ஏவுகணை கப்பல்களை வாங்க உள்நாட்டு கப்பல் கட்டும் நிறுவனங்களுடன், பாதுகாப்பு அமைச்சகம் ரூ.19,600 கோடி மதிப்பிலான ஒப்பந்தத்தில் கையெழுத்திட்டுள்ளது
தற்சார்பு இந்தியா என்ற இலக்கை வலப்படுத்தும் நடவடிக்கையாக, 11 நவீன ஆழ்கடல் ரோந்து கப்பல்கள் மற்றும் 6 ஏவுகணை தாங்கி கப்பல்களை வாங்க உள்நாட்டு கப்பல் கட்டும் நிறுவனங்களுடன், பாதுகாப்பு அமைச்சகம் ரூ.19,600 கோடி மதிப்பிலான ஒப்பந்தத்தில் இன்று  கையெழுத்திட்டுள்ளது.
11 அடுத்த தலைமுறை ஆழ்கடல் ரோந்து கப்பல்களை வாங்க கோவா கப்பல் கட்டும் நிறுவனம்  மற்றும் கார்டன் ரீச் கப்பல் கட்டும்  நிறுவனங்களுடன் ரூ. 9,781கோடி மதிப்பில் ஒப்பந்தம் கையெழுத்தாகியுள்ளது. இந்த 11 கப்பல்களில் 7 கப்பல்கள் ஜிஎஸ்எல் நிறுவனத்தின் மூலமாகவும், 4 கப்பல்கள ஜிஆர்எஸ்இ நிறுவனத்தின் மூலமாகவும் உள்நாட்டிலேயே வடிவமைக்கப்பட்டு உற்பத்தி செய்யப்பட உள்ளன. இந்த கப்பல்கள் 2026-ம் ஆண்டு செப்டம்பர் மாதத்தில் முழுமையாக வடிவமைக்கப்பட்டு ஒப்படைக்கப்படும் என எதிர்பார்க்கப்படுகிறது.
அடுத்த தலைமுறை ஏவுகணை கப்பல்களை  வடிவமைக்க கொச்சி கப்பல் கட்டும் நிறுவனத்துடன்  ரூ. 9,805 கோடி மதிப்பில் ஒப்பந்தம் கையெழுத்தாகியுள்ளது. இந்த கப்பல்கள் 2027 மார்ச் மாதத்தில் கட்டி முடிக்கப்பட்டு பயன்பாட்டுக்கு ஒப்படைக்கப்படும் என எதிர்பார்க்கப்படுகிறது. இந்த கப்பல்கள் அதிக ஆயுதங்களுடன் அதி வேகத்தில் தாக்குதல்களை நடத்த முடியும். எதிரிகளின் கப்பல்களையும், குறிப்பிட்ட இலக்குகளையும் துல்லியமாக தாக்கும் திறன்படைத்தவையாக இவை திகழும்.
உள்நாட்டிலேயே வடிவமைக்கப்பட்டு உருவாக்கப்படும் இந்த கப்பல்களுக்குத் தேவையான பெரும்பாலான பாகங்கள் இந்தியாவிலேயே முழுமையாக வடிவமைக்கப்படும். இதன் மூலம் இந்திய கப்பல் கட்டும் நிறுவனங்களும், துணை நிறுவனங்களும், குறு, சிறு மற்றும் நடுத்தர நிறுவனங்களும் இத்துறையில் பங்கேற்று பெரிதும் பயனடையும். தற்சார்பு இந்தியாவுக்கு எடுத்துக்காட்டாக இவை பெருமையுடன் திகழும்.
அறிவியல் மற்றும் தொழில்நுட்பத்துறை
குடியரசுத் துணைத் தலைவரின் உரையுடன் இந்திய சர்வதேச அறிவியல் திருவிழா-2020 நிறைவடைந்தது
குடியரசுத் துணைத் தலைவர் திரு. எம். வெங்கையா நாயுடுவின் உரையுடன் இந்திய சர்வதேச அறிவியல் திருவிழா-2020 இன்று மாலை நிறைவடைந்தது.
மத்திய அறிவியல் மற்றும் தொழில்நுட்பம், புவி அறிவியல் சுகாதாரம் மற்றும் குடும்ப நல அமைச்சர் டாக்டர். ஹர்ஷ் வர்தன், அறிவியல் மற்றும் தொழிலக ஆராய்ச்சிk குழுவின் தலைமை இயக்குநர் டாக்டர். சேகர் சி மான்டே உள்ளிட்டோர் இதில் கலந்து கொண்டனர்.
நிகழ்ச்சியில் உரையாற்றிய திரு நாயுடு, உள்நாட்டில் தயாரிக்கப்பட்ட கோவிட்-19 தடுப்பூசியை வெளியிடும் தருவாயில் இந்தியா உள்ளது மகிழ்ச்சி அளிக்கிறது என்றார். இதை சாத்தியமாக்கிய விஞ்ஞானிகளுக்குத் தமது பாராட்டுகளை அவர் தெரிவித்தார்.
தொடர்ந்து பேசிய அவர், “கொரோனா வைரஸ், சிகிச்சை மற்றும் தடுப்பூசி பற்றிய தவறான தகவல்கள் மக்களிடையே பீதியை ஏற்படுத்துகின்றன. விவேகமாக சிந்திக்கும் மக்கள் இது போன்ற பொய்த் தகவல்களை நம்பக் கூடாது.
மனித முன்னேற்றத்துக்கான உயிர்நாடியாக அறிவியல் உள்ளது. அறிவியல் மனநிலையை வளர்ப்பது நமது அடிப்படைக் கடமைகளில் ஒன்று. இந்த மனநிலையை நாம் பயன்படுத்தினால், வாழ்க்கையின் ஒவ்வொரு முயற்சிகளுக்கும் விஞ்ஞான முறைகளைப் பயன்படுத்தலாம் மற்றும் தகவல்களின் அடிப்படையில் முடிவுகளை எடுக்கலாம்,” என்றார்.
இந்திய சர்வதேச அறிவியல் திருவிழா ஒரு அறிவியல் இயக்கமாக உருவெடுத்துள்ளது என்று கூறிய டாக்டர். ஹர்ஷ் வர்தன், சிறப்பாகத் திட்டமிடப்பட்ட தனது நிகழ்ச்சிகளின் மூலம், அறிவியலுக்கும், மக்களுக்குமான தொடர்பை இத்திருவிழா ஆழமானதாக ஆக்கி வருவதாகக் கூறினார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://pib.gov.in/PressReleasePage.aspx?PRID=1683683
------
(Visitor Counter : 105
பிரதமர் அலுவலகம்
துருக்கி, சிரியாவில் ஆபரேஷன் தோஸ்த் நிவாரணப் பணிகளில் ஈடுபட்ட தேசிய பேரிடர் மீட்பு படை வீரர்களுடனான கலந்துரையாடலின்போது பிரதமர் ஆற்றிய உரையின் தமிழாக்கம்
உங்கள் அனைவருக்கும் பாராட்டுகள்!
மனித சமூகத்திற்காக மிகப்பெரிய பணியை செய்துவிட்டு நீங்கள் திரும்பி உள்ளீர்கள். உங்கள் அனைவரைக் கண்டும் நாடு பெருமை கொள்கிறது. வசுதைவ குடும்பகம்  என்னும் கருத்தை நமது கலாச்சாரம் கற்றுத் தந்துள்ளது. துருக்கியிலும், சிரியாவிலும் இந்த இந்திய மாண்புகளை ஒட்டுமொத்தக் குழுவும் நிரூபித்துள்ளது. மனிதாபிமானம் மற்றும் மனித உணர்வுடன் சம்பந்தப்பட்ட விஷயமாக இருந்தால் எந்த நாடாக இருந்தாலும் இந்தியா அதற்கு முன்னுரிமை அளிக்கும்.
நண்பர்களே,
இயற்கை பேரிடரின் போது எவ்வளவு விரைவாக உதவுகிறோம் என்பது மிகவும் முக்கியம். நிலநடுக்கத்திற்கு பிறகு எவ்வளவு விரைவாக நீங்கள் துருக்கியை சென்றடைந்தீர்கள் என்பது ஒட்டுமொத்த உலகின் கவனத்தையும் ஈர்த்துள்ளது. 10 நாட்கள் மிகுந்த அர்ப்பணிப்புடன் நீங்கள் அங்கு மேற்கொண்ட பணிகள் எழுச்சியூட்டுகிறது. தனது தேவைகளை நிறைவேற்றும் திறன் கொண்ட நபர், தன்னிறைவானவர் என்றும், பிறரது தேவைகளைப் பூர்த்தி செய்யும் திறன் மிக்கவர் தன்னலமில்லாதவர் என்றும் அழைக்கப்படுகிறார். இது தனி நபர்களுக்கு மட்டுமல்லாமல் நாடுகளுக்கும் பொருந்தும். கடந்த சில ஆண்டுகளில் தன்னிறைவுடன், தன்னலமற்ற அடையாளத்தையும் இந்தியா வலுப்படுத்தி உள்ளது.
நண்பர்களே,
மனிதாபிமானத்தில் இந்தியாவின் அக்கறையையும், பாதிக்கப்பட்டுள்ள நாடுகளுக்கு உடனடியாக உதவுவதில் நமது உறுதிபாட்டையும் ஆபரேஷன் தோஸ்த் பிரதிபலிக்கிறது. உலகில் பேரிடர்கள் ஏற்படும்போது முதலில் உதவ இந்தியா எப்போதும் தயாராகவே உள்ளது. இதர நாடுகள், இந்திய படை வீரர்கள் மீது கொண்டுள்ள நம்பிக்கையும் அதிகரித்து வருகிறது. பேரிடர் காலத்தில் நமது மீட்பு மற்றும் நிவாரண திறனை அதிகரிக்க வேண்டும். உலகிலேயே மிகச்சிறந்த மீட்பு மற்றும் நிவாரணக் குழு என்ற நமது அடையாளத்தை நாம் வலுப்படுத்த வேண்டும். உங்கள் அனைவருக்கும் மீண்டும் ஒருமுறை எனது மனமார்ந்த வாழ்த்துகளைத் தெரிவித்துக் கொள்கிறேன். உங்களை வணங்குகிறேன். நன்றி!
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
பிரதமர் அலுவலகம்
பாரத ரத்னா எம்ஜிஆரை அவரது பிறந்தநாளில் பிரதமர் நினைவுகூர்ந்தார்
பாரத ரத்னா எம்ஜிஆரை அவரது பிறந்தநாளில் பிரதமர் திரு நரேந்திர மோடி நினைவுகூர்ந்தார்.
ட்விட்டரில் பிரதமர் தமிழில் பதிவிட்டிருப்பதாவது:
”பாரத ரத்னா எம்.ஜி.ஆரை அவரது பிறந்தநாளில் நினைவு கூர்கிறேன். சமூகநீதி, அதிகாரமளித்தல் ஆகியவற்றில் முதன்மையான சிறந்த தலைவராக அவர் பரவலாகப் போற்றப்படுகிறார். அவரது திட்டங்கள் ஏழைகளின் வாழ்வில் பெரும் மாற்றத்தை கொண்டு வந்தன”
அறிவியல் மற்றும் தொழில்நுட்பத்துறை
ஜம்முவில் ஆயிரக்கணக்கான இளைஞர்களுக்கு மாற்று வாழ்வாதாரம் வழங்குவதை நோக்கமாக கொண்ட சிஎஸ்ஐஆர்-ஐஐஐஎம் பயோநெஸ்ட்- பயோ இன்குபேட்டரை மத்திய அமைச்சர் டாக்டர் ஜித்தேந்திர சிங் தொடங்கிவைத்தார்
ஜம்மு பிராந்தியத்தில் ஸ்டார்ட் அப்களை ஊக்குவித்து, மாற்று வாழ்வாதாரத்தை வழங்கும் வகையில், மத்திய அறிவியல் மற்றும் தொழில்நுட்ப அமைச்சகம், நிதி, தொழில்நுட்பம், போக்குவரத்து என அதன் பல்வேறு முகமைகள் மற்றும் துறைகள் மூலம் பல வழிகளில் ஆதரவு அளித்து வருகிறது. இந்த ஊக்குவிப்பு காரணமாக, ஜம்முவில் உள்ள சிஎஸ்ஐஆர்- ஐஐஐஎம் உடன் 64 ஸ்டார்ட் அப்கள் ஏற்கனவே பதிவு செய்துள்ளன. இதில் 14 பொருட்களை உற்பத்தி செய்து வருகிறது. 4 ஏற்கனவே சந்தையை அடைந்துள்ளது.
இதனை மத்திய அறிவியல் மற்றும் தொழில்நுட்ப இணையமைச்சர் , புவி அறிவியல் < பிரதமர் அலுவலகம், பணியாளர், பொதுமக்கள் குறைதீர்வு, ஓய்வூதியம், அணுசக்தி மற்றும் விண்வெளி துறை இணையமைச்சர் டாக்டர் ஜித்தேந்திர சிங், பயோநெஸ்ட்-பயோ இன்குபேட்டரை இன்று காலை துவங்கிவைத்து உரையாற்றுகையில் தெரிவித்தார். இந்தப் பிராந்தியத்தின் ஆயிரக்கணக்கான இளைஞர்களுக்கு இது மாற்று வாழ்வாதாரத்துக்கான ஆதார வளமாக இருக்கும் என்று அவர் கூறினார்.
இந்த வழிகாட்டுதல் மையத்தை தொடங்கி வைத்து, ஸ்டார்ட் அப்களுடன் கலந்துரையாடிய டாக்டர் ஜித்தேந்திர சிங், நாளை பஞ்சாயத் ராஜ் தினக் கொண்டாட்டத்தையொட்டி, பிரதமர் நரேந்திர மோடி சம்பா மாவட்டம் பள்ளியில் கலந்து கொள்ளவுள்ள பேரணி பற்றி குறிப்பிட்டார். இது தொழில்நுட்ப கண்காட்சிக்கான ஊக்குவிப்பாக அமையும் என்று கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1819293
---
(Visitor Counter : 127
பெட்ரோலியம் மற்றம் இயற்கை எரிவாயு அமைச்சகம்
அரசின் கொள்கை எரிசக்தித் துறையில் தற்சார்பை உருவாக்கிக் கொண்டிருக்கிறது: அமைச்சர் தர்மேந்திர பிரதான்
சந்தைக்கு நட்பான கொள்கையான திறந்தவெளி நிலப்பரப்பு உரிமக் கொள்கை  எரிசக்தித் துறையில் தற்சார்பை உருவாக்கிக் கொண்டிருப்பதாக மத்திய பெட்ரோலியம் மற்றும் எரிசக்தி அமைச்சர் திரு தர்மேந்திர பிரதான் கூறினார்.
திறந்தவெளி நிலப்பரப்பு உரிமக் கொள்கை ஏலத்தின் ஐந்தாம் சுற்றின் கீழ் வழங்கப்பட்ட 11 எண்ணெய் மற்றும் எரிவாயுத் தொகுதிகளுக்கான ஒப்பந்தங்களில் கையெழுத்திடுவதற்காக நடைபெற்ற நிகழ்ச்சியில் அவர் இவ்வாறு கூறினார்.
ஹைட்ரோகார்பன் ஆய்வு மற்றும் உரிமக் கொள்கை  அறிமுகப்படுத்தப்பட்டதற்குப் பின் நடைபெற்ற, திறந்தவெளி நிலப்பரப்பு உரிமக் கொள்கை ஏலத்தின் மூலம், ஆய்வு செய்யப்படும் நிலப்பரப்பு இந்தியாவில் அதிகரித்துள்ளது என்று அவர் கூறினார்.
முந்தைய ஆட்சிகளின் போது 80 ஆயிரம் சதுர கிலோ மீட்டராக இருந்த ஆய்வு செய்யப்படும் நிலப்பரப்பின் அளவு, திறந்தவெளி நிலப்பரப்பு உரிமக் கொள்கை ஏலத்தின் ஐந்தாம் சுற்றின் கீழ் ஒதுக்கப்பட்ட தொகுதிகளின் காரணமாக 2,37,000 சதுர கிலோ மீட்டராக தற்போது அதிகரித்து இருப்பதாக அமைச்சர் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்
https://pib.gov.in/PressReleasePage.aspx?PRID=1673425
------
(Visitor Counter : 132
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 167.87 கோடியைக் கடந்தது
நாட்டில் கடந்த 24 மணி நேரத்தில் 55 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 167.87 கோடியைக்  கடந்தது. 1,85,37,996 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 2,59,107 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,97,70,414 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 95.14 சதவீதமாக உள்ளது. கடந்த 24 மணி நேரத்தில் 1,72,433 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 15,33,921 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 3.67 சதவீதமாக உள்ளது.
கடந்த 24 மணி நேரத்தில் 15,69,449 கொவிட் பரிசோதனைகள் செய்யப்பட்டன. இதுவரை சுமார் 73.41 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 12.98 சதவீதமாக உள்ளது. தினசரித் தொற்று விகிதம் 10.99 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1794936
பாதுகாப்பு அமைச்சகம்
கவச வாகன எதிர்ப்பு வழித் துணையிடப்பட்ட ஏவுகணை  ஹெலினா வெற்றிகரமாக சோதிக்கப்பட்டது
உள்நாட்டிலேயே தயாரிக்கப்பட்ட ஹெலிகாப்டரிலிருந்து ஏவக்கூடிய கவச வாகன எதிர்ப்பு வழித் துணையிடப்பட்ட ஏவுகணை ஹெலினா போக்ரான் உள்ள ராணுவ ஹெலிகாப்டர் தளத்திலிருந்து இன்று  பிற்பகல் 2 மணிக்கு வெற்றிகரமாக சோதிக்கப்பட்டது. இந்த ஆயுத அமைப்பு தனது முழு வரம்புக்குமாக சோதிக்கப்பட்டது. ஏவும் மேடையிலிருந்து சிக்கலின்றி செலுத்தப்பட்ட ஹெலினா ஆயுத அமைப்பு இலக்கு சென்ற பாதையில் தொடர்ந்து சென்று இலக்கினை மிகுந்த துல்லியத்துடன் தாக்கியது. இந்த ஆயுத அமைப்பின் அனைத்து செயல் திறன்களும் டெலிமெட்ரி நிலையங்கள் வழி கண்காணிக்கும் அமைப்புகள் மற்றும் ஹெலிகாப்டர்களால் கண்காணிக்கப்பட்டன.
இந்த ஏவுகணை ஏவுவதற்கு முன்னதாக பூட்டப்படும் நிலையில் அகசிவப்பு கதிர் படப்பிடிப்பு கருவி மூலம் வழித் துணையிடப்பட்டது. உலகிலேயே மிகவும் மேம்படுத்தப்பட்ட கவச வாகன எதிர்ப்பு ஆயுதங்களில் இந்த ஏவுகணையும் ஒன்று. இந்த சோதனையின் போது பாதுகாப்பு ஆராய்ச்சி மேம்பாட்டு நிறுவனம், இந்திய ராணுவம் ஆகியவற்றின் உயரதிகாரிகள் உடனிருந்தனர்.
நாட்டின் பாதுகாப்புத் திறன்களை மேலும் உயர்த்துவதற்கான இந்த வெற்றிகரமான சோதனைக்காக பாதுகாப்பு ஆராய்ச்சி மேம்பாட்டு நிறுவனம், இந்திய ராணுவம் ஆகியவற்றுக்கு பாதுகாப்பு அமைச்சர் திருமதி நிர்மலா சீதாராமன் பாராட்டுத் தெரிவித்துள்ளார்.
(Visitor Counter : 149